recursal/SuperWikiNEXT-32B huggingface dataset:
**Roland Jacobi** [jakobi], laŭ la hungarlingve kutima nomordo **Jacobi Roland** estis hungara tenisisto, tablotenisisto, mondĉampiono, ministeria oficisto. Lia familia nomo estis *Beszterczey-Jacobi* [bestercei] depost 1934.

Roland Jacobi naskiĝis la 9-an de marto 1893 en Beszterce (nuntempe Bistrița en Rumanio), li mortis la 22-an de majo 1951 en Budapeŝto.

Biografio
---------

Roland Jacobi doktoriĝis el jurscienco en Scienca Universitato de Budapeŝto. En la sensporta vivo li havis plurajn postenojn en ministerio pri enlandaj aferoj.

### Sporta kariero

Roland Jacobi estis tenisisto kaj tablotenisisto en ĉefurbaj sportkluboj, sed li havis sukcesojn precipe en tabloteniso. Li estis hungara ĉampiono sesfoje unuoble, virduoble aŭ variduoble inter 1909-1925, dum li apartenis al la hungara nacia teamo 18-foje inter 1925-1928. Li estis la unua en mondĉampionumoj kvarfoje en 1926 kaj 1928 unuoble, virduoble aŭ teame. En 1925 li estis hungara tenisa ĉampiono virduope en kovrita sporthalo. Li finis sian aktivan sportan karieron en 1928, poste li havis postenojn en la sportklubo.

Liaj libroj
-----------

* *Ping-pong játék* (1926)
* *Az asztali tenniszsport* ene de *A sport enciklopédiája. A testnevelés és testgyakorlás kézikönyve* (1928)
* *Magyar állampolgárság, községi illetőség és idegenrendészet* (2 volumoj, kompilaĵo, kunaŭtoro, 1935–1936)

Fontoj
------

* hungarlingva biografio kun foto
* hungarlingva biografio
* hungarlingva biografio
* medaloj

Referencoj
----------

1. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 820010
 |



* Portalo pri Biografio
**Gorkij filmstudio** (ruse *Киностудия им. Горького*) estas unu el plej malnovaj kaj plej grandaj filmoproduktejoj de Rusio.

En 1915 negocisto *Miĥail Trofimov* fondis kinofabrikon "RUSJ" (Rusio) en Moskvo, kiu estis bazo por la studio.

Ekde 1924 ĝi nomiĝis "MeĵRabPom-Rusj". Ekde 1928 – "MeĵRabPomFilm". Ekde 1936 la kinofabriko nomiĝis "SojuzDetFilm" kaj prefere produktis filmojn por infanaro.

En 1948 pro filmado de multaj verkoj de la fama rusa verkisto Maksim Gorkij ĝi prenis lian nomon.

maldekstraTie en 1931 oni kreis la unuan sovetian sonan filmon *"Путёвка в жизнь"* (Vivodona Atesto). La unua muzika filmo *"Гармонь"* "(Harmoniko) ankaŭ aperis tie en 1934. La unuan kolorigitan sovetian filmon *"Груня Корнакова"* (Grunjo Kornakova) oni aperigis tie en 1936. Ekzemplo de sukcesa internacia projekto estis la porinfana filmo Mio, mia Mio (1987) surbaze de romano de Astrid Lindgren, malfacile majstrebla kunproduktado inter Svedio, Norvegio kaj Sovetunio kun altrangaj aktoroj ankaŭ el anglalingvaj landoj, por kiu en Sovetunio la filmstudio kunlaboris kun la organizaĵo Sovinfilm.

Gorkij filmstudio produktis pli ol 1000 filmojn, 60 el ili gajnis tre prestiĝajn internaciajn premiojn. Famaj rusiaj geaktoroj dublis (interpretis) monologojn de multaj eksterlandaj filmoj tie. Dum multejara konkurado kun TV la studio ne tro prosperas lastatempe.
Konstruaĵoj de Gorkij filmstudio najbaras kun VGIK situanta en Ostankino (distrikto) de Moskvo. Ambaŭ objektoj kunlaboras en produktado de filmoj kaj instruado de studentoj multjare.

Eksteraj ligiloj
----------------

* Kategorio Gorkij filmstudio en la Vikimedia Komunejo (Multrimedaj datumoj)

* Historio de filmstudio (oficiala retpaĝo)[*rompita ligilo*] angle
* Historio de filmstudio (oficiala retpaĝo) Arkivigite je 2009-08-28 per la retarkivo Wayback Machine ruse
La **Konsuma milito** estis milito inter Israelo kaj Egiptio, kiu komenciĝis la 8-an de marto 1969, kaj finiĝis la 7-an de aŭgusto 1970, kiam la du landoj decidis havi batalhalton inter ili.

Antaŭa historio
---------------

Post kiam la arabaj landoj avertis, ke ili detruis Israelon, okazis la Sestaga Milito; Dum tiu milito, Israelo okupis kelkajn arabajn teritoriojn: Cisjordanion, Golanajn Altaĵojn, Sinajon kaj Gazan Sektoron. Multaj araboj deziris regi denove la teritoriojn, kiujn ili malgajnis. Tiam, la plej forta araba lando estis Egiptio. Egiptio, kaj ĝia gvidanto Naser, volis venĝi kontraŭ Israelo, por denove regi la okupitajn teritoriojn.

Milita daŭro
------------

Laŭ kelkaj Israelanoj, la milito komenciĝis la 8-an de marto 1969, kiam la egipta armeo komencis kanonadi senĉese la Israelan bordon, en la Sinaja flanko de la Sueza Kanalo. Kvankam aliaj personoj pensas, ke la milito komenciĝis jam, kiam finiĝis la Sestaga Milito. Laŭ ili, la Konsuma Milito ne estis pli ol rekta daŭrigo de la Sestaga Milito; Aliaj pensas, ke la milito okazis ankaŭ inter Israelo kaj la aliaj perdintoj en la Sestaga Milito. Ĉi tiu artikolo pritemos la limigitan signifon de la milito, kiel en la israela kutimo.

* Kategorio Konsuma milito en la Vikimedia Komunejo (Multrimedaj datumoj)
**Gorgonoj** (malnovgreke γοργόνες [gorgónes] de γοργός, *gorgós* „terura", singularo "gorgono" malnovgreke Γοργώ) en la helena mitologio estas tri terurigaj grekaj diinoj, Meduzo, Eŭrjalo kaj Steno, kiuj havis venenajn serpentojn anstataŭ haroj, flugilojn, ungegojn kaj kaninojn. Ili transformas ĉiun, kiu rigardas ilin, al ŝtona statuo.

fundo de nigrafigure pentrita bovlo el Lakonio, ĉirkaŭ la jaro 565 antaŭ nia erao
gorgona kapo en medaliono  
(romia fresko el vilao de Pompejo, 1-a jarcento
La gorgonoj estas la filinoj de Forkiso kaj lia fratino/edzino Keto. Meduzo estas la sola nesenmorta inter ili - ŝi estis senkapigita fare de la mitologia heroo Perseo. La kapo de tiu gorgono estis portita al la diino Atena. Multaj klasikaj bildigoj de Atena montras ŝin kun egido kaj la gorgona kapo sur sia brusto.

Homero ankoraŭ mencias nur unusolan gorgonon. Heziodo ĉirkaŭ la jaro 700 antaŭ nia erao nomas tri grogonojn, nome Steno la potenca, Eŭrjalo la distance saltanta kaj Meduzo la reĝino ŝarĝita per suferoj. Ilia hejmregiono laŭmitologie estis la plej okcidenta parto de la en la helena civilizo konata mondo, la Atlasa Montaro. Pli postaj aŭtoroj ankaŭ nomis Libion, oriente de la montaro, ilia hejmregiono.

En la helenisma epoko kreskis la legendo ke la gorgono origine estu la fratino de Aleksandro la Granda. En tiu legendo ŝi estas nimfo vivanta en maro, kiu demandas la maristaron de ĉiu pasanta ŝipo ĉu Aleksandro ankoraŭ vivas. Se la respondo estas "ne", ŝi tiras la ŝipon kun ĉiuj homoj al la mara fundo. La sola respondo kiu savu la vivon de la ŝipanaro estu "Li vivas kaj reĝe regas", greke Ζει και βασιλεύει).

Ekde la antikva epoko bildigoj de gorgona kapo pro sia laŭdire protekta efiko oftis sur ŝildoj kaj aliaj armeaj protektiloj, amuletoj kaj tomboŝtonoj. Ankaŭ je fasadoj de konstruaĵoj, je trinkujoj kaj manĝujoj bildoj de gorgona kapo kutimis, kaj protektu kontraŭ nepermesata aliro aŭ uzo. Laŭ la helena mitologio gorgona sango prenita el la dekstra korpa duono revivigu mortintojn, dum gorgona sango el la maldekstra korpa duono garantiige mortigu.

Notoj
-----

1. ↑  foto de la kompleta bovlo
2. ↑  Homero, Iliado XI 35-36 kaj Odiseado XI 635
3. ↑  Heziodo, Teogonio 270-279

* Kategorio Gorgonoj en la Vikimedia Komunejo (Multrimedaj datumoj)
**Gorica**, hungare **Halmosfő,** germane **Goritz** estas malgranda vilaĝo en Slovenio, en provinco **Prekmurje**, en statistika regiono **Pomurska**, en Občino Puconci.

Dosiero:Gorica iz zraka.jpgPanoramo de Gorica
Bildoj pri Gorica

Bazaj informoj
--------------

* Areo: 4  km²
* Alto super marnivelo: 202-226 m
* Koordinatoj: 46° 42′ 7.94″ N 16° 8′ 53.52″ O﻿ / ﻿46.7022056 °N, 16.1482000 °O﻿ / 46.7022056; 16.1482000 (mapo)Koordinatoj: 46° 42′ 7.94″ N 16° 8′ 53.52″ O﻿ / ﻿46.7022056 °N, 16.1482000 °O﻿ / 46.7022056; 16.1482000 (mapo)
* Loĝantaro: 320
* Poŝtkodo: 9201
* Aŭtokodo: MS
* Telefonprefikso:

Situo
-----

La vilaĝo situas sur tre mildaj deklivoj, laŭ traira flanka vojo, laŭ fervojo Hungario-Murska Sobota. La lasta troviĝas 6 km-ojn for.

Historio
--------

Ĝis fine de la 1-a mondmilito la vilaĝo apartenis al Hungara reĝlando, al Vas (reĝa departemento), al distrikto de Muraszombat, poste al Reĝlando de serboj, kroatoj kaj slovenoj, ekde 1929 al Jugoslavio. En 1941 la germana armeo okupis la regionon kaj post 10 tagoj transdonis al Hungario. Ĝis 1945 tio estis parto de Hungario, ekde 1991 de Slovenio. En 1956, 1966 kaj en 1988 vilaĝaj festegoj okazis.

Vidindaĵo
---------
**Lumeno** (simbolo **lm**) estas mezurunuo de lumflukso en SI, montranta la lumkvanton dum unu sekundo el punkta lumfonto. Laŭ difino, ĝi estas lumvolumeno de elradianta lumo el homogena punktofonto kun lumintenso de unu kandelo al steradiano (steradiano estas unuo de la spacoangulo).

Se la lumfonto radias kun lumintenso de {\displaystyle I\_{v}} en spacoangulo de dω, tiam la tuta lumflukso {\displaystyle \Phi \_{v}} estas:
  
{\displaystyle \Phi \_{v}=\int I\_{v}(\omega )d\omega \,\,.}

Se ekzemple izotropa lumfonto radias kun 1 kandelo, tio estas 1 lm je 1 sr elradias, oni ricevas la lumflukson per sumigo (integralo) de lumintenso tra tuta spaco, kiu ĉirkaŭas la lumfonton:
  
 {\displaystyle 1\ {\frac {\mathrm {lm} }{\mathrm {sr} }}\cdot 4\cdot \pi \ \mathrm {sr} =4\cdot \pi \ \mathrm {lm} }, tio estas ĉirkaŭ {\displaystyle 12,566\,\mathrm {lm} } .

Lumeno estas subjektiva unuo, kiu permesas taksi kiel estas perceptata lumkvanto; tial
konsiderante la elsenditan energian lumflukson je unu sekundo pri la pli impresa ondolongo (555 nm) de homa okulo, sekvas la rilaton:
  
1 vato = 683 **lumeno**j .

### Ekzemploj:

|  |  |
| --- | --- |
| inkandeska lampo (100 vatoj) | 1400 lumenoj |
| lumtubo (30 vatoj) | 1600 lumenoj |
| kompakta fluoreska lampo (30 vatoj) | 1700 lumenoj |
| videoprojekciila lampo | 800-2000 lumenoj |
| blanka 1W-LED | ĉirkaŭ 30 lumenoj |
| doma kandelo | 10 lumenoj |

### Vidu:

* kandelo
* lukso
* lumintenso

Eksteraj ligiloj
----------------

* (ĉeĥe)
* (ĉeĥe)

|  |  |  |  |  |  |
| --- | --- | --- | --- | --- | --- |
| 

| v • d • rMezurunuoj de la Sistemo Internacia |
| --- |
| Bazaj unuoj | ampero (*A*) • kandelo (*cd*) • kelvino (*K*) • kilogramo (*kg*) • metro (*m*) • molo (*mol*) • sekundo (*s*) |
| Derivitaj unuoj | bekerelo (*Bq*) • celsia grado (*°C*) • farado (*F*) • grajo (*Gy*) • henro (*H*) • herco (*Hz*) • ĵulo (*J*) • katalo (*kat*) • kulombo (*C*) • lukso (*lx*) • lumeno (*lm*) • neŭtono (*N*) • omo (*Ω*) • paskalo (*Pa*) • radiano (*rad*) • simenso (*S*) • siverto (*Sv*) • steradiano (*sr*) • teslo (*T*) • vato (*W*) • vebero (*Wb*) • volto (*V*) |

 |
**Chhet Sovan Panya** (ankaŭ latinigita kiel "**Chhet Sovan Panha**", "Chhet Sovannpanha" aŭ "ឈិត សុវណ្ណបញ្ញា"; naskiĝinta la 9-an de januaro 1986 estas kamboĝa kantistino. Ŝi estas la nura kantistino, kiu atingis la pintajn rangolistojn en konkurenca muzika industrio de Kamboĝo kun preskaŭ neniu mem-antaŭenigo [citaĵo devis].

Biografio
---------

### Frua vivo

Ŝia patro estas skulptisto kiu estas kapabla gajni sufiĉan monon por justa normo de loĝado. Ŝi estas altlerneja diplomiĝinto. Ŝi amis kanti ekde la frua aĝo.

### La komenco

Ĉe la aĝo de 19, ŝi fariĝis kantistino por Rasmey Pendas Meas Produktado (2005) post kiam ŝi aŭdiciis por muzika konkurso sur kamboĝa CTNa Televido. La produktistoj de Rasmey Pendas Meas estis tuj impresitaj de ŝia animplena kaj rokeca voĉo. Post kelkaj voĉaj testoj ŝi estis premiita kun kvin-jara kontrakto kun Rasmey Pendas Meas Produktado. Ŝi estas la plej juna kantistino kiu kantas por Rasmey Pendas Meas Produktado.

### Muziko

Chhet Sovan Panya eldonis multajn albumojn unu post la alian. Ŝia unua kanto *Muso Amas Rizon* pafis rekte al la supron de la furorlistoj kaj faris de ŝi popmuzikan princinon. Ŝi estas la nura artistino kiu havas videan prezenton por ĉiu kanto kiun ŝi registras. Ŝi ne nur estas ŝatata inter gejunulojn sed ankaŭ inter pli malnovaj generacioj.

### Plej bona de la Plej Bona: Viva Koncerto

Plej bona de la Plej Bona estas viva koncerto okazinta ĉe la Kamboĝa Nacia Stadiono al kiu preskaŭ ĉiuj nunaj kamboĝaj gekantistoj partoprenas. Tio ĉi okazas ĉiujare kaj ĝi komenciĝintus ekde 2004. Chhet Sovan Panya estas unu el la ĉefaj kantistinoj en ĉi tiu koncerto.

Diskografio
-----------

### Ĉefaj albumoj

* 2005: *Muso Amas Rizon*
* 2006: *Enamiĝo de la Vento*
* 2006: *Ama Arbo*
* 2007: *Gitaristo en Larmoj*
* 2009: *La Soleca Koro*
* 2011: *Gomen Nasai*

### Prezentita albumojn

* 2006: *Danca Revolucio*
* 2006: *Kong Xi Fa Cai*
* 2006: *Familio*
* 2006: *Akva Festo 2006*
* 2006: *Gaja Kristnasko*
* 2007: *Komedia Danco*
* 2007: *Cartoon Moodiness*
* 2007: *Kisu Min*
* 2007: *Milionoj de Espero*
* 2007: *Problema*
* 2007: *Kiu Estas Mi ?*
* 2007: *Belaj Virinoj*
* 2007: *Akva Festivalo 2007*
* 2008: *Kontreum Danco*
* 2008: *Frostita*
* 2008: *2008 Nova Jaro*
* 2008: *Bela Knabino*
* 2008: *Dolĉaj Memoroj*
* 2008: *Dueto*
* 2008: *Skana Viruso*
* 2008: *Akva Festivalo 2008*
* 2008: *Fascina Mondo III*
* 2009: *Nova Jaro 2009*
* 2009: *Ne. 1*
* 2009: *La Soleca Koro*
* 2009: *Deziras Cha*
* 2009: *Vi estas Mia Revo*
* 2010: *Plej Bezonata I*
* 2010: *Plej Bezonata II*
* 2010: *Akva Festo 2010 Volumo 1*
* 2010: *Akva Festo 2010 Volumo 2*
* 2010: *La Kvin'*
* 2011: *Frenezaj Larmoj*

### Ĉefaj DVDoj

* 2006: *Plej bona de la Plej Bona 2006*
* 2006: *Xtreme Zono*
* 2007: *Plej bona de la Plej Bona 2007*
* 2008: *Pinta Muzika Prezento 2008*
* 2009: *Plej bona de la Plej Bona 2009*
* 2010: *Pinta Muzika Prezento 2009*
* 2011: *Pinta Muzika Prezento 2010*

Eksteraj ligiloj
----------------

* Myspace
* Http://www.hangmeas.com.kh
* YouTube
**Gorjaĉij Kluĉ** (ruse *Горячий Ключ*) estas urbo en Krasnodara regiono en Rusio.

Kodo de OKATO de la urbo (en jaro 2005) estas 03409.

La urbo estis fondita en jaro 1864.

Ĝi havas statuson de urbo ekde jaro 1965.

La interurba telefona kodo estas 86159, la enurbaj telefonnumeroj estas kvinciferaj (en jaro 2005).

La loka tempo estas la sama kiel moskva tempo (en jaro 2005).

Geografiaj koordinatoj de la urbo estas: latitudo 44°38' norde, longitudo 39°08' oriente.

La urbo estas apud Norda Kaŭkazo sur dekstra bordo de rivero Psekups (Псекупс) (kiu enenfluas en riveron Kubanj (Кубань)) en 5 km de fervoja stacio kun la sama nomo kiel la urbo.

En la jaro 1959 la urbo havis 9.9 mil loĝantojn, en la jaro 2002 estis 27.7 mil loĝantoj.

* situo en Rusiosituo en Rusio
* Malnova blazonoMalnova blazono

* Kategorio Gorjaĉij Kljuĉ en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo
* portalo de la retejo *mojgorod.ru*

Flago de Krasnodara regiono
Urboj de Krasnodara regiono

**Ĉefurbo**: Krasnodar

Abinsk |
Anapa |
Apŝeronsk |
Armavir |
Beloreĉensk |
Gelendĵik |
Gorjaĉij Kluĉ |
Gulkeviĉi |
Ĥadiĵensk |
Jejsk |
Korenovsk |
Krimsk |
Kropotkin |
Kurganinsk |
Labinsk |
Novokubansk 
Novorossijsk |
Primorsko-Aĥtarsk |
Slavjansk-na-Kubani |
Soĉi |
Temrjuk |
Timaŝjovsk |
Tiĥoreck |
Tuapse |
Ustj-Labinsk
**Jaro de Vistulo** (pole *Rok Rzeki Wisły 2017*) estis organiza iniciato pri festado de la 550-a datreveno de la unua libera flosigado sur Vistulo, ligita kun pluraj eventoj en ĉiuj apudvistulaj vojevodioj.

Voĉdonoj
--------

La ideon pri festado iniciatis Socia Celebro-Komitato de la Jaro de Rivero Vistulo en 2017. Ĝin apogis pluraj institucioj kaj aŭtonomiaj unuoj. Aprile 2016 la projekto por voĉdono eniris Polan Parlamenton. La 22-an de junio 2016 la Pola Sejmo voĉdonis, fiksante la jaron 2017 Jaro de Vistulo. Plie, la 19-an de decembro 2016 Regiona Asembleo de Mazovia Provinco akceptis voĉdonon pri la Jaro de Vistulo en Mazovio.

Festado - elektitaj iniciatoj
-----------------------------

Okazo por inaŭguro de la Jaro de Vistulo estis 550-a datreveno de la dua pactraktato en Toruń, danke al kio Krono de la Regno de Pollando reakiris interalie Gdanskan Pomerion. Oni ekfestis la 19-an de oktobro 2016 en Toruń, kie okazis solena sesio kaj rekonstruo de la mara batalo kune kun simbola subskribo de la pactraktato. La 1-an de januaro 2017 komencon de la Jaro de Vistulo anoncis la toruna sonorilo *Tuba Dei*.

**Jaro de Vistulo sur poŝtmarko**

La Jaro de Vistulo estis memorigita sur poŝtmarkoj, kiujn Pola Poŝto emisiis la 30-an de januaro 2017. La poŝtmarkoj prezentas ondojn sur la rivero, kun enskribitaj informoj pri la rivero, ekz. *La plej longa rivero enfluanta la Baltan Maron*.

**Muzeoj de la Vistul-Itinero**

La festadon partoprenis interalie muzeoj apud Vistulo aŭ en ties proksima najbareco. Rezulto de la kunlaboro estas komencigo de la reto inter muzeoj troviĝantaj sur la itinero.

**Konstruo de la transporta boato**

Kadre de la datreveno de la Jaro de Vistulo oni iniciatis projekton Konstruo de flosanta unuo "Szkuta Wiślana" (Vistula boato). Investunuo estis Muzeo pri Sporto kaj Turismo en Varsovio. Ligna boato, nomita *Dar Mazowsza* (Donaco de Mazovio) estis surakvigita la 20-an de oktobro 2017.

**Civitano de Rivero Vistulo**

La projekto Civitano de Rivero Vistulo estas kampanjo direktita al lokaj socioj interesitaj pri entrepreno de socia aktivado rilate al Vistulo. Elemento de la projekto estas interalie Vistula flosigado de Sandomierz ĝis Toruń.

**Festivalo de Vistulo**

Festivalo de Vistulo estas kelktaga evento okaziĝanta laŭvice en Włocławek, Nieszawa, Ciechocinek kaj Toruń. Ĝi arigis kelkdekon de ŝipoj.

**Internacia Poezia Konkurso en Esperanto**

Internacia Poezia Konkurso "Jaro de Vistulo" prezentita kadre de Esperanto-Tagoj en Toruń estis kreita de Pola Esperanto-Asocio, Etnografia Muzeo en Toruń kaj Junulara Kulturdomo en Toruń. La finalo okazis en Junulara Kulturomo, laborloko de *Studio "P"*, kiu de multaj jaroj utiligas Esperanton. Alvenis 18 konkursaĵoj el 5 landoj. "Pola Esperantisto", n-ro 1/2018 publikigis du el premiitaj: *Neforgesebla rivero* de Ewa Grochowska kaj *Vistulo mia!* de Urszula Tupajka.

Eksteraj ligiloj
----------------

* Rok Rzeki Wisły 2017 rokwisly.pl
**Chevroux** estas komunumo en la distrikto Brojo-Vully en Kantono Vaŭdo, Svislando. Ĝi havis 412 loĝantojn je la 31-a de decembro 2011.

Geografio
---------

Chveroux situas ĉe la sudorienta bordo de la Lago de Neŭŝatelo proksimume 5 kilometrojn nordoriente de la urbo Estavayer-le-Lac. La komunumo konsistas el la tri setlejoj Chevroux-Dessus, Chevroux-Dessous, La Motte kaj Ostende. Laŭlonge de la lagobordo etendiĝas preskaŭ duonkilometron larĝa kanzono kaj sud oriente de tiu arbaro. En tiu zono situas ŝatata kampadejo, banejo kaj feridomoj kun boatohaveno.

La teritorio de la komunumo etendiĝas sur areo de 4,37 km², de kiuj 19,9% estas kovritaj de arbaro, 47,6% servas por agrikulturo kaj 9,4% por setlado.

Najbaraj komunumoj
------------------

La komunumo Chevroux limas en nordoriento al Gletterens (VD), en sudoriento al Grandcour, en sudokcidento al Vernay (VD), en en nordokcidento al la Lago de Neŭŝatelo.

Trafiko
-------

Chevroux situas komplete flanke de la gravja trafikvojoj. Ĝi atingeblas nur pere de flanka vojo de Grandcour. La plej proksima alveturejo al la svisa aŭtovojo A1 stituas proksimume 10 kilometrojn norde apud Payerne. Pere de poŝtaŭtolinio tra Grandcourt al Payerne kaj la liniŝipoj sur la Lago de Neŭŝatelo la komunumo estas konektita al la publika transportreto.

Historio
--------

La unua dokumenta mencio de Chevroux datiĝas el la jaro 1286 kiel *Chevroth*. Dum mezepoko Chevroux krom mallonga episodo dum la 14-a jarcento, kiam ĝi dependis de la Kastelo Vaumarcus, ĝis formis parto de la Senjorujo Grandcour. En la jaro 1536 ĝi estis konkerita de Berno kaj kune kun Grandcour estis atribuita al la Voktejo Avenches, kies historia sorton ĝi ek de tiam dividis kaj finfine en la jaro 2006 estis atribuita al la nova Distrikto Brojo-Vully.

Vidu ankaŭ
----------

* Aliaj lokoj kun la nomo Chevroux

Notoj kaj referencoj
--------------------

1. ↑  Fonto: [*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Gilbert Marion*: *Chevroux* en *Historia Leksikono de Svislando* (2005-02-23)

Eksteraj ligiloj
----------------

* Kategorio Chevroux VD en la Vikimedia Komunejo (Multrimedaj datumoj)

* Oficiala retejo de la komunumo Chevroux Arkivigite je 2018-10-11 per la retarkivo Wayback Machine

* **Vidu ankaŭ en la Vikimedia Komunejo la kategorion Chevroux** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Brojo-Vully |
| --- |
| Avenches • Brenles • Bussy-sur-Moudon • Carrouge • Champtauroz • Chavannes-sur-Moudon • Chesalles-sur-Moudon • Chevroux • Corcelles-le-Jorat • Corcelles-près-Payerne • Cremin • Cudrefin • Curtilles • Dompierre • Faoug • Forel-sur-Lucens • Grandcour • Henniez • Hermenches • Lovatens • Lucens • Missy • Moudon • **Payerne** • Prévonloup • Ropraz • Rossenges • Sarzens • Syens • Trey • Treytorrens (Payerne) • Valbroye • Villars-le-Comte • Villarzel • Vucherens • Vulliens • Vully-les-Lacs |  |

 |
|  |  |
| --- | --- |
|  Kunigi | **Oni sugestas kunigi ĉi tiun artikolon kun Kosmoveturilo.

---**
Bonvolu diskuti en la Diskuto:Kosmoveturilo. Nur ensalutintaj uzantoj povas aranĝi tion. |

**Kosmoŝipo** aŭ **homporta veturilo** estas uzebla kosmoveturilo, plejfoje kun propra vivtena sistemo, kiuj povas liveri homojn. La unua homporta kosmoŝipo estis la Vostok 1, per kiu Jurij Gagarin flugis en la kosmon - la 12-an de aprilo 1961- kiel unua homo. En la 1970-aj jaroj aperis la ŝarĝoportaj kosmoŝipoj, kiuj liveris reprovizon al la ĉirkaŭtere rondirantaj kosmostacioj.

Kelkfoje oni ĉikalkulas eĉ la kosmopramojn, kiuj vere estas - parte- plurfoje uzeblaj kosmoveturiloj.

La kosmoŝipoj, laŭ lando, estas la sekvaj:

* Usono: Mercury, Geminis, Apolo, Kosmopramo, Orion, Gemini 8, Dragon 2
* Rusio: Vostok, Vosĥod, Buran, Sojuz, Progress
* Eŭropo: ATV
* Ĉinio: Ŝenĵou

Vidu ankaŭ
----------

* Kategorio Kosmoŝipo en la Vikimedia Komunejo (Multrimedaj datumoj)
* Kosmoŝipo en Vikinovaĵoj (Liberaj novaĵoj)

* Kosmofluga inĝenierarto
* Listo de kosmoŝipoj de Star Trek
* NASA
**Chiapa de Corzo** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Chiapa de Corzo. La ŝlosilnumero de la komunumo laŭ la INEGI, do laŭ la nacia geografia instituto estas 07027.

Geografio
---------

La komunumo havis en 2005 (lasta popolnombrado de la INEGI) 73552 loĝantojn. El tiuj estis 36553 viroj kaj 36999 virinoj. La komunumo havas surfacon de 907 km². La meza alteco (de la ĉefurbo) estas 420 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 38871 personoj pli aĝaj ol 15 jaroj. El tiuj 31049 scipovis legi kaj skribi kaj 7758 personoj estis analfabetoj. Do 80% de la personoj scipovis legi kaj skribi kaj 20% estis analfabetoj.

60620 personoj en la jaro 2000 aĝis pli ol 5 jaroj. El tiuj 2656 personoj estis indiĝenoj. Tio signifas ke 4.38% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Chiapa de Corzo Arkivigite je 2007-09-30 per la retarkivo Wayback Machine en *Enciclopedia de los Municipios de México* (hispane)
En matematiko, **kontakto** de ordo *k* de funkcioj estas ekvivalentrilato, respektiva al havo de la sama valoro je punkto P kaj ankaŭ de la samaj derivaĵoj tie, supren ĝis ordo *k*. La ekvivalentklasoj estas ĝenerale nomata kiel gagatoj.

Kontakto inter kurboj
---------------------

**Kontakto** de ordo *k* inter kurboj aŭ la aliaj geometriaj objektoj je donita punkto estas ĝeneraligo de propraĵo de tanĝanteco.

Du kurboj en la ebeno sekcantaj je punkto *p* havas:

* 1-punktan kontakton se la kurboj havas simplan krucadon (ne tanĝantaj);
* 2-punktan kontakton se la du kurboj estas tanĝantaj;
* 3-punktan kontakton se la kurbecoj de la kurboj estas egalaj, ĉi tiaj kurboj estas nomataj kiel **kisantaj**.
* 4-punktan kontakton se la derivaĵoj de la kurbecoj estas egalaj;
* 5-punktan kontakton se la unuaj kaj la dua derivaĵoj de la kurbecoj estas egalaj.

### Kontakto inter kurbo kaj cirklo

Por glata ebena kurbo *S* por ĉiu punkto, *S(t)* sur la kurbo estas akurate unu kurbecocirklo kiu havas radiuson *1/κ(t)* kie *κ(t)* estas la kurbeco de la kurbo je *t*. Se la kurbo havas nulan kurbecon (kio estas trafleksa punkto sur la kurbo) tiam la kurbecocirklo degeneriĝas en rekton. La aro de la centroj de ĉiuj kurbecocirkloj formas evoluton de la kurbo.

Se la derivaĵo de kurbeco *κ'(t)* estas nulo, tiam la kurbecocirklo havas 4-punktan kontakton kaj oni tiam diras ke la kurbo havas verticon en la punkto. La evoluto havas kuspon je la centro de ĉi tiu kurbecocirklo. La signo de la dua derivaĵo de kurbeco difinas ĉu la kurbo havas lokan minimumon aŭ lokan maksimumon de kurbeco. Laŭ la kvar-vertica teoremo, ĉiu fermita kurbo havas minimume kvar verticojn, du minimumojn kaj du maksimumojn de kurbeco.

Ĝenerale kurbo povas havi neniun 5-punktan kontakton kun cirklo. Tamen, 5-punkta kontakto povas okazi ĝenerale en 1-parametra familio de kurboj, kiam du verticoj (unu maksimumo kaj unu minimumo) kuniĝas kaj anihilacias. Je ĉi tiaj punktoj la dua derivaĵo de kurbeco estas nulo.

### Du-tanĝantoj

Ankaŭ eblas konsideri cirklojn kiuj havas 2-punktajn kontaktojn kun du punktoj de kurbo *S(t1)* kaj *S(t2)*. Ĉi tiaj cirkloj estas **du-tanĝantaj cirkloj**. Centroj de ĉiuj du-tanĝantaj cirkloj formas simetrian aron. La meza akso estas subaro de la simetria aro. Ĉi tiuj aroj estas uzataj kiel maniero de karakterigado de geometriaj formoj de biologiaj objektoj.

Kontakto inter duktoj
---------------------

Kontakto inter duktoj estas studata en specialaĵa teorio kaj la speco de la kontakto estas klasifikata. Simile al kontaktoj de kurboj, ĉi tiuj inkluzivas la *A* serion (*A0*: krucanta, *A1*: tanĝanta, *A*2: kisanta, ...) kaj la *D*-serion kie estas alta grado de kontakto kun la sfero.
**Belmonte de Gracián** [belMONte degraZJAN] estas municipo de Hispanio, en la sudoriento de la komarko *Comunidad de Calatayud* kies ĉefurbo estas Calatayud, en la sudokcidento de la Provinco Zaragozo (regiono Aragono). La loknomo *Belmonte* estas etimologie komprenebla kiel *Bela Monto*.

Geografio
---------

Panoramo.
Belmonte de Gracián estas municipa teritorio en la sudoriento de la komarko *Comunidad de Calatayud*, kie ĝi estas sudoriente de Calatayud.

La loĝloko Belmonte de Gracián mem estas je 88 km sudokcidente de Zaragozo, provinca kaj regiona ĉefurbo, je 12 km de Calatayud, sur 646 msm en la Iberia Sistemo, sur la valo de la rivero Perejiles estante la dua loĝloko tie antaŭ la enfluejo en la riveron Jalón ĉe Calatayud.

Ĝi estas alirebla laŭ la ŝoseo A-1504. La plej proksima loĝloko estas Villalba de Perejil.

Historio
--------

Sonorilturo.
Proksime estis la keltibera urbo Segeda. Ĝi estis islama seltejo: la bazo de la nuna sonorilturo eble estis de araba epoko. Alfonso la 1-a definitive konkeris la areon en 1120 post la konkero de Tarazona kaj Calatayud. Ĝi apartenis al la Komunumo de Domaroj de Calatayud.

Fama verkisto de la Hispana Ora Jarcento nome Baltasar Gracián (1601-1658) naskiĝis en Belmonte. Ĝis 1910 nomiĝis Belmonte del río Perejiles, kaj ekde 1920, Belmonte de Calatayud. En 1985, omaĝe al la fama lokano ĝi eknomiĝis Belmonte de Gracián.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Belmonte de Gracián kie oni malaltiĝis el 844 loĝantoj en 1950 ĝis nunaj 167 loĝantoj en 2021. Evidente elmigrado ĝenerale foriris al industriaj aŭ pli viglaj areoj kiel Zaragozo, kaj Calatayud.

Aktualo
-------

Tradicia bazo de ekonomio estis agrikulturo (cerealoj, olivarboj, migdalarboj, kaj ĉefe ĉerizarboj kaj vitejoj), kaj brutobredado (kortobirdoj, ŝafoj kaj porkoj) kaj sekva nutrindustrio (ĉefe vinproduktado). Nune gravas ankaŭ natura, kultura kaj rura turismo.

Ĉefaj altiraĵoj estas la preĝejo kun mudeĥara turo, la ermitejo kun turo, la kastelo, la palaco kaj naturaj lokoj ĉefe ĉe la riveroj. Aparte estas la arkeologia kuŝejo de Segeda.

Bildoj
------

* Panoramo ekde la ermitejo.Panoramo ekde la ermitejo.
* Panoramo de Belmonte de Gracián.Panoramo de Belmonte de Gracián.
* Urbodomo.Urbodomo.
* Akvedukto.Akvedukto.
* Preĝejo de Sankta Mikaelo.Preĝejo de Sankta Mikaelo.
* Kastelo.Kastelo.
* Kastel-palaco.Kastel-palaco.
* Turo.Turo.
* Turo de la Ermitejo de Nuestra Señora del Castillo.Turo de la Ermitejo de *Nuestra Señora del Castillo*.
* Detalo de la turo de la Ermitejo de Nuestra Señora del Castillo.Detalo de la turo de la Ermitejo de *Nuestra Señora del Castillo*.
* Arkeologia kuŝejo de Segeda.Arkeologia kuŝejo de Segeda.

Vidu ankaŭ
----------

* Municipoj de la provinco Zaragozo

Referencoj
----------

Eksteraj ligiloj
----------------

* Kategorio Belmonte de Gracián en la Vikimedia Komunejo (Multrimedaj datumoj)

* Loĝantaro
* Atlaso de la Romia Imperio


|  |  |
| --- | --- |
| Bibliotekoj | * PeEnEo: 803280
* GND: 1236988728
 |
**Emil Kovarcz** [kovarc], laŭ hungarlingve kutima nomordo **Kovarcz Emil** estis hungara politikisto, ministro, parlamentano.

Emil Kovarcz  naskiĝis la 4-an de februaro 1899 en Felsőireg (nuntempa Iregszemcse). Li mortis la 2-an de majo 1946 en Budapeŝto.

Biografio
---------

Emil Kovarcz frekventis soldatan mezlernejon, poste li batalis en 1-a mondmilito. Post la milito li estis memservanto en la armeo, kiu batalis kontraŭ la rumanoj, poste en 1919 li aliĝis al la nacia armeo en Szeged. Inter 1922 kaj 1931 li estis ĝandarmo (vilaĝa policano), inter 1931–1938 li instruis en milita akademio. En 1938 li aliĝis al Sagokruca Partio. En 1939 li estis elektita parlamentano. En la sekva jaro li estis kondamnita pro atenco de sinagogo, sed li sukcese rifuĝis al Germana Regno. En 1944 li hejmenvenis kune kun la okupantaj nazioj kaj li estis senpostena ministro. Post la 2-a mondmilito li estis kondamnita je morto.

Fontoj
------

* hungarlingva biografio
* hungarlingva biografio kun foto

* Kategorio Emil Kovarcz en la Vikimedia Komunejo (Multrimedaj datumoj)
**Loreto** estas unu el la 5 komunumoj de la meksika subŝtato Suda Malsupra Kalifornio, kiu situas sur Kalifornia Duoninsulo en la plej nord-okcidenta parto de Meksiko. 

La nomo de la ĉefurbo de la komunumo ankaŭ estas Loreto. La kodnumero de la komunumo laŭ la INEGI, do laŭ la nacia geografia instituto estas 03003.

Geografio
---------

La komunumo havis en 2005 (lasta popolnombrado de la INEGI) 11839 loĝantojn. El tiuj estis 6022 viroj kaj 5817 virinoj. La komunumo havas surfacon de 4311 km².

Sociogeografio
--------------

En la jaro 2000 en la komunumo vivis 11812 personoj, pli aĝaj ol 5 jaroj. El tiuj 70 personoj sciis paroli indiĝenan lingvon. Tio signifas ke 0,59 % de la loĝantaro en la koncerna jaro sciis paroli indiĝenan lingvon. 

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Vidu ankaŭ
----------

* Meksikaj loknomoj

Eksteraj ligiloj
----------------

* Loreto[*rompita ligilo*] en *Enciclopedia de los Municipios de México* (hispane)
En mezurteorio (branĉo de analitiko), oni diras, ke eco validas **preskaŭ ĉie**, se la aro de elementoj, por kiuj tiu eco *ne* validas, estas nula aro, kio estas aro kun mezuro nulo, aŭ en okazoj, kiam la mezuro ne estas plena, enestas en aro de mezuro nulo. Se la frazo estas uzata por ecoj de reelaj nombroj, la lebega mezuro estas alprenata, se alie ne estas skribite.

Aro kun **plena mezuro** estas tiu kies komplemento estas de mezuro nulo.

Foje, anstataŭ diri ke propraĵo veras preskaŭ ĉie, oni ankaŭ diras ke la propraĵo veras por **preskaŭ ĉiuj** eroj, kvankam la termino "preskaŭ ĉiuj" ankaŭ havas la aliajn signifojn.

Jen estas iuj teoremoj kiuj engaĝas la terminon "preskaŭ ĉie":

* Se *f : **R** → **R*** estas lebege integralebla funkcio kaj *f(x) ≥ 0* preskaŭ ĉie, do

{\displaystyle \int \_{a}^{b}f(x)\,dx\geq 0}
por ĉiuj reelaj nombroj *a < b*.
* Se *f : [a, b] → **R*** estas monotona funkcio , do *f* estas diferencialebla preskaŭ ĉie.

* Se *f : **R** → **R*** estas lebege mezurebla kaj

{\displaystyle \int \_{a}^{b}|f(x)|\,dx<\infty }
por ĉiuj reelaj nombroj *a < b*, do ekzistas nula aro *E* (dependa de *f*) tia ke se *x* estas ne en *E*, la lebega meznombro
{\displaystyle {\frac {1}{2\epsilon }}\int \_{x-\epsilon }^{x+\epsilon }f(t)\,dt}
konverĝas al *f(x)* kiam *ε* malpligrandiĝas al nulo. En aliaj vortoj, la lebega meznombro de *f* konverĝas al *f* preskaŭ ĉie. La aro *E* estas nomata kiel la lebega aro de *f*, kaj povas esti pruvita al havi mezuron nulo.
* Se *f(x, y)* estas borele mezurebla sur **R**2 tiam por preskaŭ ĉiu *x*, la funkcio *y→f(x, y)* estas borele mezurebla.

* Barita funkcio *f : [a, b] → **R*** estas rimane integralebla se kaj nur se ĝi estas kontinua preskaŭ ĉie.

En probablo-teorio, la frazoj *preskaŭ certe* aŭ *preskaŭ ĉiam*, respektivas al probablo egala al 1.
**Emil Jellinek** (n. 6-an de aprilo 1853 en Leipzig; m. 21-an de januaro 1918 en Ĝenevo (Svislando)) estis germana komercisto. 

Li vendis Daimler-aŭtomobiloj kaj eĉ kandidatis ilin - por altigi la vendojn - ĉe aŭtokonkursoj. Tiam li aperis sub pseŭdonomo "Monsieur Mercédès", inspirita per la nefamilia nomo de sia filino. En aprilo de 1900, "Mercedes" iĝis produkta nomo de nova motorformo, kiu portis la nomon Daimler-Mercedes. En junio de 1902, "Mercedes" estis anoncita kiel varomarko kaj tri monatojn poste tio estis jam jure protektita.

Jellinek en 1907 iĝis aŭstra-hungara ĝenerala konsulo kaj iom poste konsulo de Meksiko. Ekde 1909 li estis gvidanto de la aŭstra-hungara konsulato en Monako.

Eksteraj ligiloj
----------------

* Emil Jellinek Arkivigite je 2005-12-03 per la retarkivo Wayback Machine

* Emil Jellinek en la Vikimedia Komunejo (Multrimedaj datumoj)
* Kategorio Emil Jellinek en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 199745
* GND: 118711970
* VIAF: 20475199
* ISNI: 0000 0000 1350 3943
* SUDOC: 166708704
 |
**Lorenzo TIO**, foje ankaŭ Lorenzo Tio la pli juna, (\* 21-an de aprilo 1893 en Nov-Orleano; † 24-an de decembro 1933 en Novjorko) estis usona ĵaz-klarnetisto de novorleana ĵazo kaj instruisto de multaj novorleanaj muzikistoj. Krome li ludis hobojon.

Lorenzo Tio havis klasikan muzikedukadon kaj same kiel sia samnoma patro Lorenzo Tio la pli maljuna (1867–1908) kaj sia onklo Louis „Papa" Tio (1862–1922) en Nov-Orleano estis fama kiel klarnetisto. Lia stilo stampis la novorleano-ĵazon, precipe ankaŭ pro tio, ĉar li kiel instruisto havis grandan nombron da gravaj ĵazmuzikistoj kiel lernantoj, inter ili Sidney Bechet, Albert Nicholas, Jimmie Noone, Omer Simeon, Johnny Dodds kaj Barney Bigard. Al siaj lernantoj li instruis je tio ne nur ĵazon, sed ankaŭ lernigis al ili muzikajn fundamentaĵojn kiel notlegado kaj la bazajn principojn de muzikteorio, ekzercigis iliajn aŭdojn (laŭ metodo nome „solfeĝo") kaj ludoteknikojn por la klarneto, je kio li uzis la t.n. „Albert-sistemon". *Tio* opiniis, ke post la ellernado de solidaj fundamentoj la improvizludo kunlude kun aliaj ĵazmuzikistoj alvenas per si mem. En Nov-Orleano li ludis en bandegoj kiel „Lyre Club Symphony Orchestra" kaj en pli malgrandaj latunbandoj. En 1916 li iris kun la bando de Manuel Pérez al Ĉikago. Li tamen ankaŭ ĉiam denove ludis en Nov-Orleano, ekz. kun la bando de Papa Celestin. De 1918 ĝis 1928 li ankaŭ ofte ludis kun Armand Piron. En Novjorko li ludis kun aliaj novorleanaj muzikistoj regule sur vaporŝipoj, kiuj ekskursetis sur la rivero Hudson, kaj en „Nest Club". Ekszistas sonregistraĵoj i.a. kun Sidney Bechet, Clarence Williams, Jelly Roll Morton.

Eksteraj ligiloj
----------------

* Biografio de Chadbourne[*rompita ligilo*]
* Retpaĝo pri la familio de Tio Arkivigite je 2007-09-27 per la retarkivo Wayback Machine


|  |  |
| --- | --- |
| Portala ikono | Portalo pri Muziko |


|  |  |
| --- | --- |
| Bibliotekoj | * PeEnEo: 358639
* LCCN: no2008088297
* VIAF: 78592140
* ISNI: 0000 0000 4768 2679
* BNF: 139757283
* MBA: 25c541d1-3c68-4c53-b1de-ae887737daaf
 |
**Geyza Karlovszky** [gejza karlovski], laŭ hungarlingve kutima nomordo **Karlovszky Geyza** estis hungara farmaciisto, apotekisto. Lia frato estis Bertalan Karlovszky.

Geyza Karlovszky  naskiĝis la 22-an de novembro 1860 en Rimaszombat, (Hungara reĝlando nuntempa Rimavská Sobota en Slovakio), li mortis la 27-an de aprilo 1936 en Budapeŝto.

Biografio
---------

Geyza Karlovszky frekventis gimnazion en Pest (urbo). En 1874 li estis lernanta apotekisto en Nyíregyháza, post 2 jaroj en Miskolc, fine en Kecskemét (jam kiel subapotekisto). En la lasta urbo li abiturientis, poste li akiris farmacian diplomon en Reĝa Universitato de Budapeŝto en 1881. En la sekva lernojaro li plulernis kemion en la sama loko de Károly Than, poste li estis asistanto ĝis 1892. Li kreis novan medikamenton Thanatol. La nomo dediĉas al Károly Than, la kuracilo helpis multe al nervozaj malsanoj. En 1892 li transprenis redaktadon de farmacia periodaĵo kaj li estis tre aktiva en farmacia vivo. En 1923 li establis apotekon en Budapeŝto.

Lia libro
---------

* *A gyógyszerek magyar tudományos és népies tájelnevezései* (1887)

Fontoj
------

* hungarlingva biografio kun frotoj
* hungarlingva biografio
* hungarlingva biografio


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Emil Klafszky** [klafski], laŭ hungarlingve kutima nomordo **Klafszky Emil** estis hungara arkitekto-inĝeniero, profesoro, matematikisto.

Emil Klafszky  naskiĝis la 3-an de decembro 1934 en Kóny. Li mortis la 31-an de januaro 2009 en Budapeŝto.

Biografio
---------

Emil Klafszky frekventis mezlernejon en Győr, poste li akiris diplomon en Konstrua kaj Trafika Teknikuniversitato en 1959, matematikan diplomon en Scienca Universitato Eötvös Loránd en 1965. Inter 1959-1965 li instruis en la konstrua-trafika universitato, poste ĝis 1976 li laboris en esplora instituto. Li kandidatiĝis en 1974. Inter 1979 kaj 1989 li estis katedrestro en Universitato de Miskolc, poste ĝis 2009 li instuis en Budapeŝto en la teknikuniversitato. Li ricevis memormedalon en 2004.

Elektitaj publikaĵoj
--------------------

* *Legrövidebb út meghatározása időtől függő élhosszal bíró hálózatban" (1967)*
* *Determination of Shortest Path in a Network with Time-Dependent Edge-Lengths* (1972)
* *Magyar Módszer típusú algoritmusok Lineáris Programozási feladatok megoldására* (1985)
* *On the Ellipsoid Method* (1992)
* *Sztochasztikus jelenségek* (2002)

Fontoj
------

* hungarlingva biografio kun foto[*rompita ligilo*]
* hungarlingva biografio kun foto


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 547519
 |
**Abdula NURI** (n. la 1-an de januaro 1950) estas influa irana politikisto kaj la ministro pri internaj aferoj de 1989 ĝis 1993 kaj de 1997 ĝis 1998.

Biografio
---------

Ekde 1989 ĝis 1993 li estis la ministro pri internaj aferoj. Li iniciatis pri la unuigado de ĝendarmaro, urba polico kaj komitatoj de la islama revolucio en unueca Forto de la ŝirmado de justordo, funkciata sub gvidado de tiu ministerio. En 1994 Abdula Nuri estis elektita en la parlamento de la Partio de servistoj de kreado. En la printempo 1997 li denove estris la ministerion pri internaj aferoj. Interalie li subtenis la eks-urbestron de Tehrano Golamhosejn Karbasĉi, kiu en tiu tempo estis juĝita pri akuzo pri koruptado.

Somere 1998 Nuri estis devigita eksiĝi sub la premado de opozicio. Post tio li daŭrigis la politikan agadon, eldonis la ĵurnalon «Ĥordad» kaj estis elektita la prezidanto de la islama konsilio de Teherano. Konservativuloj kulpigis Abdula Nuri pri la ofendo de la fundamentoj de la islama reĝimo kaj la sapeado de la nacia sekureco kaj finfine li estis kondamnita al malliberigado por 5 jaroj.

Parencoj
--------

La maljuna frato de Abdula Nuri pereis rezulte de terora ago. La alia frato, Alireza Nuri, estis elektita la deputito de la parlamento de la sesa kunveno.

* Kategorio Abdula Nuri en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 290450
* GND: 131511556
* LCCN: nr2001006673
* VIAF: 98092205
* ISNI: 0000 0000 7875 580X
 |
**Emil Herrmann,** (ankaŭ **Hermann**) laŭ hungarlingve kutima nomordo (kaj pli komplete) **Herrmann Emil Gusztáv** estis germana-hungara inĝeniero pri minejoj kaj metalurgio, profesoro. Lia filo estis Miksa Herrmann, lia kuzo estis Ottó Herman.

Emil Herrmann  naskiĝis la 13-an de novembro 1840 en Hungara reĝlando en Dognácska (nuntempa Dognecea en Rumanio). Li mortis la 22-an de aprilo 1925 en Budapeŝto.

Biografio
---------

Emil Herrmann apartenis al la germana minoritato de la lando. Li frekventis teknikan altlernejon en Vieno, poste Joseph Polytechnicum, fine li akiris diplomon en Akademio de Selmec en 1863. Post siaj studoj li havis inĝenieran postenon en minejo en Selmecbánya 2 jarojn, poste li instruis 4 jarojn en akademio de Leoben. Ekde 1869 li instruis en akademio de Selmec. En 1872 li estis nomumita publika eksterordinara profesoro en 1872, publika ordinara profesoro kaj katedrestro en 1884, minkonsilisto en 1889, ĉefkonsilisto pri minejoj en 1894. Depost Traktato de Trianon li translokiĝis al Budapeŝto.

Li ofte okupiĝis pri vapormaŝinoj. Li havis edzinon, kiu naskis filon.

Elektitaj publikaĵoj
--------------------

* *Analytische Bestimmung der Abmessungen von Walzwerksbestandtheilen* (1867)
* *A telített vízgőznek állapotbeli változásai* (1874)
* *Technikai mechanika. Erőműtan.* (1885)
* *Adatok a kazánfűtés elméletéhez. 1–2.* (1898)

Memorigiloj
-----------

* busto en Miskolc (1930)

Fontoj
------

* hungarlingva biografio Arkivigite je 2008-04-13 per la retarkivo Wayback Machine
* hungarlingva biografio kun foto
* hungarlingva biografio kun foto
* hungarlingva biografio kun foto (la koncerna teksto estas legebla en la 80-a paĝo)
**Herguijuela de Ciudad Rodrigo** [ergiĤŬEla] estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la Jurisdikcia teritorio de Ciudad Rodrigo. *Herguijuela de Ciudad Rodrigo* estas etimologie tradukebla al *Preĝejeto de C. R.*.

Ĝia municipa teritorio estas formata de la loĝlokoj Herguijuela kaj Cespedosa de Agadones, okupas totalan areon de 23,41 km² kaj laŭ la demografia informo de la municipa censo fare de la INE en 2017, ĝi havis 78 loĝantojn. Ĝi perdis 400 loĝantojn dum la dua duono de la 20-a jarcento pro la migrado el ruraj zonoj al urboj.

Limas kun la loĝlokoj El Bodón, La Encina, Pastores, Fuenteguinaldo, Martiago, Robleda, El Sahugo kaj Cespedosa de Agadones. 

Ĝi fondiĝis en la 12-a jarcento. En postaj jarcentoj suferis pro militoj kun najbara Portugalio. La tradiciaj agrikulturo kaj brutobredado lastatempe iom dekadencis.

La urbestro estas de maldekstra partio PSOE.

Vidu ankaŭ
----------

* Municipoj de la provinco Salamanko


|  |  |
| --- | --- |
| Bibliotekoj | * PeEnEo: 752543
 |
**Christian DAVID** (naskiĝinta la 17-an de februaro 1692 en Ženklava/Moraviasilezia regiono, mortinta la 3-an de februaro 1751 en Herrnhut) estis germanlingva morava misiisto protestantisma, verkisto kaj himnoverkisto. Li vojaĝis kiel misiisto de la Unuiĝo de fratoj al Gronlando kaj al indianoj amerikaj. Li estas konata kiel la verkinto de belaj himnoj; partoj troviĝas ekz. en la konata germanlingva eklezikanto "Sonne der Gerechtigkeit" de 1932.

Vivo
----

David estis katoliko je la komenco, laborante kiel ĉarpentisto kaj soldato. Li estis impresata de la pietisma movado kaj konvertiĝis en 1714. En 1722, li helpis al rifuĝintoj de Moravio eviti la kontraŭreformacion kaj venigis ilin al protestantisma Saksio. Samloke li kunfondis la Unuiĝon de fratoj helpante Nikolaus Ludwig von Zinzendorf. Kun Zinzendorf li konatiĝis en Görlitz; sur apuda Hutberg-monto ili konstruis la unuan ejon misian. David iris kiel misiisto de la herrnhut-anoj diversloken (Gronlando, Hollando, Livlando, Pensilvanio). Dum misiado en Gronlando, li kunfondis kun Matthias Stach kaj Christian Stach en 1733 la setlejon Neu-Herrnhut/Noorliit (hodiaŭ en la centro de Nuuk). La ĉi-tie en 1738 konstruita misia domo servis ĝis 2009 kiel ĉefa ejo de la Universitato de Gronlando.

David skribis la himnon "Seyd gegrüßt, zu tausendmahl", publikigita en 1728. Du jarcentojn poste, Otto Riethmüller elektis du el ĝiaj strofoj por la himno "Sonne der Gerechtigkeit", publikigita unue en 1932 en kantaro por junularoj *(Ein neues Lied)*. Kroma strofo estis aldonita al la himno en ekumena versio en 1971.

Literaturo
----------

* Edita Sterik: *Mährische Exulanten in der erneuerten Brüderunität im 18. Jahrhundert*. Beiheft der Unitas Fratrum Nr. 20, Herrnhuter Verlag, Herrnhut, 2012
* Martin Brecht: *Geschichte des Pietismus, Bd. 2*. Vandenhoeck und Ruprecht, Göttingen, 1995, ISBN 3-525-55347-1

Eksteraj ligiloj
----------------

* Kategorio Christian David en la Vikimedia Komunejo (Multrimedaj datumoj)

* Biografio ĉe NDB
* *Die Mähren aus dem Kuhländchen und die erneuerte Brüder-Unität*, PDF
* *Die Mähren – eine geistliche Quelle der Verbindung von Tschechen und Deutschen*, PDF


|  |  |
| --- | --- |
| Bibliotekoj | * PeEnEo: 614182
* GND: 116034955
* LCCN: nb99128034
* VIAF: 13047541
* ISNI: 0000 0001 1743 8541
* NKC: jo2006362230
 |
Geografio > Eŭropo > Britio > Manikinsuloj > Guernsey > Herm

---

**Hermo** (***Herm***) estas insulo el la Manikinsuloj, apartenanta al la distrikto (voktujo) Gernezejo, unu el la krondependaĵoj de la brita monarkio.

Ĝi estas la plej malgranda kiu estas malfermata al la publiko. Aŭtomobiloj kaj bicikloj estas malpermesataj tie, tamen Hermaj civitanoj estas permesataj havi traktorojn kaj aliajn 4-radajn laborveturilojn. La insulo estas konata pro siaj blankaj plaĝoj.

Historio
--------

La insulo estis okupita antikve. Neolitikaj tomboj estis trovitaj sur la insulo.

Dum parto de la historio ĝi apartenis al la Duklando Normandio.

La norda parto de la insulo estis agnoskita en la jaro 2016 kiel Areo de Media Graveco laŭ la Ramsar-Interkonsento.

* 
* 
*

Eksteraj ligiloj
----------------

* Kategorio Herm en la Vikimedia Komunejo (Multrimedaj datumoj)

* Retejo pri la insulo


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**La Kvardek Tagoj de Musa Dagh** estas romano de la jaro 1933 de la jud-aŭstra verkisto Franz Werfel pri la defendo de la armenoj de Musa Dagh en 1915 dum la Armena genocido en la Otomana Imperio. La libro estis unue publikigita kiel *Die Vierzig Tage des Musa Dagh* en la germana en novembro 1933. Poste kiel **The Forty Days of Musa Dagh** angle. Ĝi atingis grandan internacian sukceson kaj montris la signojn de la persekutado kontraŭ la armenoj. La romano estas fikcia klarigo surbaze de la real-viva defendo de la armenoj de la urbo Musa Dagh kiuj spertis sistemajn deportadojn kaj masakrojn ordonitaj de la Junaj Turkoj.

Kvankam skribita kiel romano, la historia fonenhavo de la libro estis ĝenerale akceptita kiel fakto. En la 1930-aj jaroj, la Respubliko Turkio premadis la Ŝtatan Departementon de Usono por malhelpi al Disney's Hollywood Studios produkti filmon bazita sur la romano. Filmita versio de la rakonto estis poste farita sendepende kaj estis publikigita teatre en 1982.


|  |  |
| --- | --- |
| Bibliotekoj | * PeEnEo: 369177
* GND: 4547510-6
* LCCN: n2013076181
* VIAF: 181516868
* SUDOC: 22731316X
* BNF: 144813871
* BNE: XX4999634
 |